Således skilles Concordia Forsikring Riwal og Allan Johansen. På et udramatisk møde i Skanderborg blev man enige om, at der var for store forskelle i forhold til opfattelsen af de veje holdet skal nå sine sportslige mål til, at samarbejdet kan fortsætte. Og den snart 42-årige forhenværende danske mester har dermed stået i spidsen for det ambitiøse danske cykelhold for sidste gang.

Opsummering:
Samme dag, som det danske continentalhold Team Concordia Forsikring Riwal kunne glæde sig over, at man som et blandt fire danske mandskaber i continental-rækken var blevet udtaget til Post Danmark Rundt, enedes holdets ledelse og sportsdirektør Allan Johansen om at gå hver til sit.